শীৰ্ষত ধেমাজিঃ কোন জিলাত কিমান উত্তীৰ্ণৰ হাৰ.... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nশীৰ্ষত ধেমাজিঃ কোন জিলাত কিমান উত্তীৰ্ণৰ হাৰ….\nঅসমীয়া প্ৰতিদিন ৰ দ্বাৰা\t Jun 7, 2022 ত শেষ সম্পাদনা কৰা হৈছে\nডিজিটেল ডেস্কঃ এইবাৰ হাইস্কুল শিক্ষান্ত পৰীক্ষাৰ ফলাফলত পুনৰবাৰ উজলিলি ধেমাজি। ৩৩ খন জিলাৰ ভিতৰত সৰ্বাধিক ছাত্ৰ-ছাত্ৰী উত্তীৰ্ণ হৈছে ধেমাজি জিলাৰ পৰা। জিলাখনৰ উত্তীৰ্ণৰ হাৰ ৮৫.৪৬ শতাংশ। আনহাতে সৰ্ব নিম্ন উত্তীৰ্ণৰ হাৰ হৈছে চিৰাং জিলাত। জিলাখনৰ উত্তীৰ্ণৰ হাৰ হৈছে ৩৪.২৭ শতাংশ।\nবৰপেটা জিলাত ৭০.০৭ শতাংশ বঙাইগাওঁ ৪৩.০৫ শতাংশ, বাক্সা ৬৬.৫৯ শতাংশ, কাছাৰ ৪৩.০৩ শতাংশ, ধুবুৰী ৪৮.১৪ শতাংশ, দৰং ৬৯.০৭ শতাংশ, ডিব্ৰুগড় ৫৩.৭৯ শতাংশ, গোৱালপাৰা ৪১.২০ শতাংশ, গোলাঘাট ৬০.২৬ শতাংশ, হাইলাকন্দি ৪৮.৮৯ শতাংশ, যোৰহাট ৬২. ৯০ শতাংশ, কামৰূপ গ্ৰাম্য ৬৪.৯০, কাৰ্বি আংলং ৪৯.৯২, কৰিমগঞ্জ ৪৭.২০, কোকৰাঝাৰ ৪৭.৪০, লখিমপুৰ ৭৫.৬২, মৰিগাওঁ ৫৯.৬৯, নগাঁও ৪৮.৪৫, নলবাৰী ৭৯.১৭, ডিমাহাচাও ৮১.৩১, শিৱসাগৰ ৮১.১৭, শোণিতপুৰ ৪৮.৬৬, তিনিচুকীয়া ৪৬.০৯, ওদালগুৰি ৪৬.৫০, কামৰূপ মেট্ৰ ৬৩.১২ বিশ্বনাথ ৫১.৫৮, চৰাইদেউ ৪৮.১৪, হোজাই ৩৭.২৯, মাজুলী ৭০.৩৩, দক্ষিণ শালমাৰা ৫৮.২৫, পশ্চিম কাৰ্বিআংলং ৪২.৭১ শতাংশ।\nক্লিক কৰি পঢ়কঃ হাইস্কুল শিক্ষান্ত পৰীক্ষাত তৃতীয় বিভাগত উত্তীৰ্ণ ৬৪০১০১ জন ছাত্ৰ-ছাত্ৰী…\nহাইমাদ্ৰাছা পৰীক্ষাৰ ফলাফলঃ শীৰ্ষত কোন…\nকোন জিলাৰ পৰা কিমানজনে হাইস্কুল শিক্ষান্ত পৰীক্ষাত স্থান লাভ কৰিলে…


উপহাৰ (ঈশানজ্যোতি বৰা) - সাহিত্য ডট অৰ্গ\nউপহাৰ (ঈশানজ্যোতি বৰা)\n‘বাৰু সৰস্বতী, কোৱাচোন আজিৰ নিশা আমি কিয় গাখীৰ খাব লাগে?’- পত্নীয়ে কেতিয়াবাই দি যোৱা গাখীৰ গিলাচ মন নথকা স্বত্বেও পি গিলাচটো পুতুকণে বিচনাৰ কাষৰ ঘূৰণীয়া সৰু মেজখনত থৈ সুধিলে৷\n‘ধেৎ! কি যে তুমি! যোৱা !!!দুষ্টটো ক’ৰবাৰ!!সেইটোও নাজানা নেকি!’-কাণফুলিযোৰ খুলি নৱবিবাহিতা পত্নী সৰস্বতী নতুন আইনাখনৰ সমুখৰ সৰু টুলখনতে বহিছে৷ পুতুকণে এটা কথা ভাবি আচৰিত হৈছে-বিয়াৰ পাচৰ প্ৰথম নিশা থাকিবলগীয়া লাজ-সংকোচ বোলা বস্ত দুটাৰ এটাৰো যে সৰস্বতীৰ মুখত উপস্থিতি নাই! সিটো শুনি আহিছিল, আজিৰ নিশা পত্নীয়ে অত্যন্ত লাজকুৰীয়া হৈ থাকে৷মুখখন তলৰ পৰা ওপৰেই নকৰে৷ কিন্তু,এইফালে লাজ কৰাতো বাদেই,কথাৰহে আখৈ ফুটিছে৷ পেপাৰে-পত্ৰই পঢ়ি থকা ‘নাৰী-সৱলীকৰণৰ’ বাস্তৱ ৰূপ নহয়তো এইয়া! বাৰু,সেইয়া যিয়েই নহওক,গুৰুত্বপূৰ্ণ কথাটো হৈছে সৰস্বতীয়ে তাক ‘দুষ্ট’ বুলি ক’লে৷ তাৰ শুনি ভাল লাগিল৷ মনটো জুৰ পৰি গ’ল৷ জীৱনত এই প্ৰথমবাৰলৈ সি অনুভৱ কৰিলে যে পত্নীয়ে ‘দুষ্ট’ বুলি সম্বোধন কৰিলে নিজকে আকাশত পক্ষীৰ দৰে উৰি ফুৰা যেন লাগে৷\nআনন্দতে সি সৰস্বতীৰ কাষলৈ উঠি গৈ দুখন গালত দি দিলে দুটা মিঠা চুমা৷\nহাইস্কুল শিক্ষান্ত পৰীক্ষাত সি সমকোণী সমদ্বিবাহু ত্ৰিভুজৰ সংজ্ঞা লিখিবলৈ পাহৰিছিল, উচ্চতৰ মাধ্যমিকৰ ৰসায়নবিজ্ঞানৰ ব্যৱহাৰিক পৰীক্ষাত চল্ট-এনালাইছিছত পোৱা চল্টৰ নাম পাহৰিছিল, অভিযান্ত্ৰিকৰ ভাইভাত ট্ৰেন্সফৰ্মাৰৰ ব্যাখ্যা পাহৰিছিল৷ কিন্তু পাহৰিব পৰা নাছিল আইতাকে খুব সৰুতেই তাক কোৱা এষাৰ কথা-‘বোপা,এই জন্ম-মৃত্যু আৰু বিবাহ সকলো বিধিৰ নিয়ম৷ সকলো কপালতে লিখা থাকে৷জনম ল’লে বিয়া পাতিবই লাগিব৷ বিয়া পাতিলেই ল’চালি জনম দিবই লাগিব৷ আৰু সময়ত মৃত্যুবৰণ কৰিবই লাগিব৷’ অলপ বুজন হওতেই সি কথাষাৰৰ সাৰমৰ্ম উদ্ধাৰ কৰিলে৷ সিটো জনম ল’লে ঠিকেই৷ কিন্তু তাৰপিচত?তাৰ আইতাকলৈ মনত পৰিল৷ অ’ এতিয়া মোৰ বিবাহৰ সময় উপস্থিত৷ সি বুজিলে৷ অ্ৰৰ্থাৎ,ধুনীয়া,গুণী ছোৱালী এজনী চাই বিয়া পাতিব পাৰিলেই জীৱনৰ এটা দৰকাৰী লক্ষ্য পূৰণ হ’ব৷ সেই উদ্দেশ্য আগত লৈ সি গৈছিল ছোৱালী চাবলৈ৷ ছোৱালীজনী দেখাই,শুনাই ভাল৷কথা-বতৰাই সাংঘাটিক স্মাৰ্ট৷স্পষ্টবাদী আৰু নিৰ্ভীক মনৰ৷কামে-কাজে আগৰনুৱা৷ অৱশ্যে অলপ শকত৷ তথাপিও সি মন বেয়া নকৰিলে৷ কাৰণ সিয়ো মানুহটো অলপ শকতেই আছিল৷ প্ৰথম দৃষ্টিতেই তাৰ প্ৰেমে লম্ভিলে৷ অৱশেষত পুতুকণে সৰস্বতীকেই বিয়া পাতিম বুলি ঠিক কৰিলে৷সৰস্বতী চৌধুৰী-তাৰ জীৱনৰ প্ৰথম আৰু বোধহয় শেষ প্ৰেম৷\nতাৰ পাচত পুতুকণে আৰু বিয়ালৈ বেছিদিন অপেক্ষা কৰিব লগা নহ’ল৷ ৷সুন্দৰকৈ বিয়াখন সম্পন্ন হ’ল৷সুস্বাদু ব্যঞ্জনেৰে অতিথিক আপ্যায়ন কৰা হ’ল৷সকলোৰে আৰ্শীবাদ গ্ৰহণ কৰি দৰা অতিশয় সুখী হ’ল৷কইনাই ঘৰৰপৰা বিদায় লোৱাসময়ত অলপো চকুপানী নুটুকিলে৷ কইনাৰ মাকে অতি উত্তম জোঁৱাই পাইছে বুলি মনতে সন্তোষ লভিলে৷ সকলোবোৰ ভালে-কুশলে পাৰ হৈ গ’ল৷ এই সকলোবোৰৰ শুভপৰিণতিতেই আজি তাৰ ফুলশয্যাৰ নিশা৷জীৱনৰ গুৰুত্বপূৰ্ণ নিশাৰ গুৰুত্বপূ্ৰ্ণ পৰীক্ষাত উৰ্ত্তীণ হোৱাৰ অযুত প্ৰত্যাশা বুকুত বান্ধি পুতুকণৰ দেহ-মন আজি প্ৰায় সাজু হৈ উঠিছে ৷\n‘ছি:ছি: তামোলৰ পিকবোৰ দিলা নহয় গালত লগাই! মুখখন ভালদৰে ধুই চুমা খাব নোৱাৰা জানো! ইমান ঔদ্ধতালি নে তোমাৰ! ছি:ছি:’- পৰীক্ষাৰ বহীত প্ৰথমটো প্ৰশ্নৰ উত্তৰ শুদ্ধকৈ লিখা স্বত্বেও আখৰ বেয়া হোৱা বাবে সৰস্বতী এইমাত্ৰ উঠি গুচি গ’ল বাথৰূমলৈ৷ মুহূৰ্ততে মৰহি গ’ল পুতুকণৰ অলপ আগতে জীপাল হৈ উঠা ৰোমান্টিক মনটো৷ অৱশ্যে ভুলটো তাৰেই৷ আজিৰ নিশানো সি তামোলসোপা খাব লাগেনে! পত্নীৰ পিছে পিছে সিও উঠি গ’ল মুখখন ধুই আহো বুলি৷\nক্ষন্তেক পিচতে সি ৰূমলৈ উভটি আহি দেখে পত্নীয়ে মুখখন ঘূৰাই বেৰৰফালে চাই শুই আছে৷\n-চোৱাচোন,তোমালৈ মই কি আনিছো!-হাতত থকা পলিথিনৰ বেগটো পত্নীৰ চকুৰ সমুখলৈ নি কাতৰভাৱে ক’লে সি৷ সেয়া এখন শাৰী৷ সি কালি কিনি আনি থৈছিল নৱবিবাহিতা পত্নীক দিবলৈ৷ নিজৰ কৰ্ম-জীৱনত সি কেতিয়াও ঘোচ দিও পোৱা নাই অথবা লৈয়ো পোৱা নাই৷কিন্তু আজি উপায় নাই৷কাৰণ,মানুহ হৈছে ‘পৰিস্থিতি’ বোলা চৌবিশ ঘন্টাই দাঁত নিকটাই হাঁহি থকা দৈত্যটোৰ দাস৷ সৰস্বতীৰ খঙৰ ফলত উৎপন্ন হোৱা এই পৰিস্থিতিৰ বৰ্তমানৰ অস্থায়ী দাস পুতুকণ৷\n-খুলি চোৱা আকৌ দেহাজান৷\n– অ’ এইখন!!!মই আকৰীয়ে আকৌ সাংঘাটিক কিবা এটা দেখা পাম বুলিহে ভাবিছিলো!-ফিউজ যোৱা বাল্বৰ দৰে ফিউজ গ’ল পুতুকণ৷ সি পত্নীৰ পৰা এনে উৎসাহহীন, ইতিকিংসূচক মন্তব্য আশা কৰা নাছিল৷ ‘আকৰী’ বুলি যে আচলতে তাকেই পৰোক্ষভাৱে উপনাম এটা দিলে সেইয়া পুতুকণে নুবুজাকে থকা নাই৷\n-কিয় ভাল নালাগিল নেকি!-শাৰীখন মেলি দি দেখুৱালে পত্নীক৷ তাতেই সন্তুষ্ট নাথাকি সি অলপ শাৰীখন নিজৰ গাত লৈও দেখুৱালে৷সি কাহানিও ভবা নাছিল যে বিয়াৰ পাচত সি এইদৰে শাৰী পিন্ধি পত্নীৰ আগত ভাও দিব লাগিব বুলি৷কি কি যে কৰিবলগীয়া নহয় এই নাৰী নামৰ জাতিটোক সন্তুষ্ট কৰিবৰ বাবে! নিৰ্যাতন আচলতে কাৰ হৈছে!পুৰুষৰ নে নাৰীৰ?\n-মোক কি তুমি বেল বুলি ভাবিছা নেকি!এইখন আগৰৱাল চিল্ক হাউছ পৰা অনা নাই জানো য’ত ৭০% ডিছকাউন্ট দি আছে? কিমান দাম ল’লে! ডেৰশ টকা চাগে! ময়েই চাগে সেই দুখুনী পত্নী যাক ফুলশয্যাৰ নিশা গিৰিয়েকে ডেৰশটকীয়া শাৰী উপহাৰত দিয়ে৷ হায় বিধি! ফাট দিয়া বসুমতী,পাতালে লুকাও৷ কাইলৈ মোৰ বান্ধৱীদুজনী আহিব৷ সিহঁতক মই কেনেকৈ মুখ দেখুৱাম! ফুলশয্যাৰ নিশা সিহঁতক হাজবেণ্ডে কিমান যে ক’ত উপহাৰ দি ফুচুলাইছিল!কিমান যে শাৰী দিছিল! আমাৰ আকৌ এইফালে যিখনহে শাৰী দিলে,সেইখনো ডিছকাউন্টত পোৱা ডেৰশ টকীয়া শাৰীহে৷ ভনীয়েকহঁতৰ বাবে হাজাৰটকীয়া ঘড়ী,আৰু মোৰ বাবে ডেৰশটকীয়া পালমৰা শাৰী! ছি:ছি: লাজো নাপায় এইজনে!!\nসূদীৰ্ঘ বিলাপটো সলসলীয়াকৈ মাতি সৰস্বতী দুখীমনেৰে লেপৰ তলত সোমাল৷ ইপিনে পুতুকণৰ অৱস্থা তথৈবচ৷ সৰস্বতীৰ কথা এশ শতাংশই সঁচা৷ তাই ইমানবোৰ কথা কেনেকৈ গম পালে,সেইটো ডাঙৰ কথা নহয়৷ ডাঙৰ আৰু দুৰ্ভাগ্যজনক কথা এইটোহে যে পুৰুষৰ নামত সি এটা মস্ত কলংক৷ সামান্য উপহাৰ এটাৰ লগত ইমান কৃপনালি কৰাটো মুঠেই ভাল নহ’ল৷ কি কৰা যায় এতিয়া! নিশা ন বাজিল৷ পিছে, ফুলশয্যাৰ নিশা বুলি পত্নীৰ চুমা এটাও তাৰ গালত পৰা নাই৷ ফুলশয্যাৰ সংবিধানত আজিৰ দিনটোৰ কথা যে সোণালী আখৰেৰে লিখা যাব,সি বুজিলে৷\nতেনেতে তাৰ মনত পৰিল মুকুললৈ৷টাউন চাৰিআলি সিহঁতৰ ঘৰৰপৰা ইমান দুৰত নহয়৷ তাতে তাৰ বন্ধু মুকুলৰ কাপোৰৰ দোকান৷ দোকান বন্ধ কৰা প্ৰায়েই দেৰি হয় তাৰ৷ ঘৰলৈ যোৱাৰ আগত প্ৰায়েই সিহঁতে দুই-এপেগ গলাধকৰণ কৰি যায়৷ সি তাৎক্ষণিক সিদ্ধান্ত লৈ ল’লে৷ খুব বেছি দহ মিনিটৰ বাট৷ পতকৈ গৈ সি দহবজাৰ আগতেই ঘূৰি আহিব পাৰিব৷ কিন্তু সেইকথাটো এতিয়া পত্নীক কয় কেনেকৈ! আকৌ কিবা লেঠা লগাই যদি!\n-হেৰা শুনাচোন, এটা কথা হ’ল৷ মানে মোৰ লগৰ কলিগ এজনে মোৰপৰা অফিচৰ ফাইল এটা নিবলৈ অহাৰ কথা আছিল৷কিন্তু তেখেতে মোৰ এই নতুন ঘৰটো চিনি নাপায়৷ সেয়ে ভাবিছো-ময়েই আগবাঢ়ি যাও আৰু তেওঁক ফাইলটো দি থৈ আহোগৈ৷ তুমি বেয়া নাপাবা বুজিছা৷ এই যাম আৰু আহিম৷ নগ’লে নহয়৷ আৰজেন্ট বহুত৷-হাৱাই চেন্দেলযোৰ পিন্ধি সি সাজু হ’লেই৷ পত্নীক একো ক’বলৈ সুবিধাই নিদিলে ৷\nকোঠালিটো পাৰ হওতেহে পত্নীয়ে তাক ক্ষীণ মাতেৰে কোৱা শুনিলে-‘সোনকালে আহিবা৷মোৰ টোপনি ধৰিছে৷’\nঅ’ বুলি কৈ সি ঘৰৰ চাৰিসীমাৰ বাহিৰ হ’ল৷ দহমিনিটীয়া যাত্ৰাৰ পিচত সি চাৰিআলিত হাজিৰ হ’লহি৷পিছে,য’তে বাঘৰ ভয়,ত’তে ৰাতি হয়৷তাৰো ঠিক তেনেকুৱাই হ’ল৷ বন্ধুৰ দোকানৰ আগফালে দুটা প্ৰকাণ্ড তলা৷ভৰিৰ তলৰ পৃথিৱীখন খহি যোৱা যেন লাগিল তাৰ৷ বিপদৰ উপৰি বিপদ৷ কি কৰিব,কি নকৰিব,ক’লৈ যাব,ক’লৈ নাযাব ইত্যাদি গুণাগথা কৰি থাকোতেই সি থিয় হৈ থকা ঠাইৰপৰা কেইখোজমান আঁতৰতে এখন দোকান তাৰ দৃষ্টিগোচৰ হ’ল৷ চাৰিওফালৰ ঘন আন্ধাৰৰ মাজত সি অলপ পোহৰ বিচাৰি পালে৷ভগৱানক হাজাৰবাৰ ধন্যবাদ দি সি সেইফালে আগুৱালে৷\nসি ঠিকেই ধৰিছিল৷সেইখন দোকানেই হয়৷ নাম- ডি.এছ.শাৰীছ৷ ভগৱানৰ কৃপাত যেনিবা দোকানখন মিলিল৷ এতিয়া ভাল শাৰী এখন কিনি পত্নীক উপহাৰ দিব পাৰিলেই ৰক্ষা৷ বান্ধৱীৰ আগত পত্নীয়ে লাজ পালে তাৰনো ক’ত সন্মানদাল থাকিবগে!\nগুৰুগম্ভীৰ খোজেৰে সি দোকানৰ ভিতৰলৈ সোমাই গ’ল৷ মুখামুখি হ’ল বগা চুৰিডাৰ পৰিহিতা এগৰাকী যুৱতীৰ সৈতে৷ ধুনীয়া এটা হাঁহিৰে পুতুকণক ‘আহক দাদা’ বুলি দোকানীয়ে আমন্ত্ৰণ জনালে৷যুৱতীৰ বয়স খুব বেছি ত্ৰিশ বা তাতোকৈয়ো কম৷ দীঘল চুলি,চকুত পাতল কাজলৰ প্ৰলেপ,লিপষ্টিকবিহীন ওঁঠ৷\n-ভাল শাৰী এখন দেখুৱাবচোন –যুৱতীৰ চকুত চকু ৰাখি ক’লে পুতুকণে৷\n– বৌৰ লগত কাজিয়া লাগিল নেকি দাদা?এই ৰাতিখন শাৰী লগা হ’ল যে!অৱশ্যে আপোনাৰ দিন ভাল আজি৷ দোকান বন্ধ কৰিবলৈ ওলাইছিলোৱেই৷ আপোনাক দেখিহে থমকি ৰ’ল৷-হাঁহি হাঁহি কথাকেইষাৰ কৈ যুৱতীয়ে কাপোৰৰ বাকচকেইটামান তাৰ সমুখলৈ আনিলে৷যুৱতীৰ তোষামোদে লাজত পেলালে পুতুকণক৷ কথাষাৰ তাৰ গাত লাগিল ৷ গাভৰুগৰাকীক সি এতিয়া কি বুলি জবাব দিব! কেনেকৈ ক’ব তাৰ দুবিধাৰ কথা!কেনেকৈ জনাব যে ফুলশয্যাৰ নিশা কেইটামান চুমা পাবৰ বাবেই তেওঁৰ এই নৈশ-অভিযান৷\n-বাৰু,বাদ দিয়ক৷ এইখন শাৰী চাওক৷ বেনাৰচী শাৰী৷ বেলেগত দাম বেছি৷ মোৰ ইয়াত কমতেই পাব৷ মাত্ৰ এহাজাৰ নশ নিৰানব্বৈ টকা ৷ এই ৰাতি অহাৰ বাবে আপোনাক অলপ ডিছকাউন্ট দিছোঁ বাৰু৷ পোন্ধৰশ টকা দিলেই হ’ব আপুনি-খুব ধুনীয়াকৈ শাৰীখনৰ গুণাগুণৰ বিষয়ে ব্যাখ্যা কৰি যুৱতীয়ে পুতুকণৰ প্ৰতিক্ৰিয়ালৈ অপেক্ষা কৰিলে৷\n-মোক ডিছকাউন্ট নালাগে৷ আপোনাক পুৰা দুহাজাৰ টকা দি শাৰীখন কিনিম৷ দিয়ক,দিয়ক,সোনকালে পেক কৰি দিয়ক-পকেটৰ পৰা মানিবেগটো উলিয়াই পুতুকণে যুৱতীলৈ টকা দুহাজাৰ আগুৱাই দিলে৷ডিছাকাউন্ট শব্দটোটোলৈকে ভয় কৰা হৈছে সি এতিয়া৷ নোৱাৰি,কোনোপধ্যেই আৰু ডিছকাউন্টত শাৰী কিনিব নোৱাৰি৷\n-ল’ব এইয়া দাদা৷ ধুনীয়াকৈ বান্ধি দিছো৷ বৌ একেবাৰে খুচ হৈ যাব-ধুনীয়াকৈ হাঁহি এটা মাৰি এখন হাতেৰে পইচাটো লৈ ইখন হাতেৰে শাৰীখন চমজাই দিলে যুৱতীয়ে৷পুতুকণৰ মুখখন হাঁহিৰে উপচি পৰিল৷\n-ঠিক আছে দিয়া৷ যাওঁ দিয়া আজিলৈ৷ অ’,তোমাৰ নামটো কি সুধিবলৈকে পাহৰিলো নহয়৷-দুৱাৰমুখত থিয় হৈ আকৌ ঘূৰি যুৱতীলৈ চালে পুতুকণে৷নামটো নোসোধাহেতেনো হয়৷ কিন্তু নিজকে সি ৰখাব নোৱাৰিলে৷ এই মুহূৰ্তত তাৰ লগত সৰস্বতী থকাহেতেন ‘চেনী’ বুলি কাট্ এটা মাৰিলেহেতেন তাক৷\n-মোৰ নাম সন্ধ্যা ৷ সন্ধ্যা দুৱৰা৷ – আকৌ আহিব দাদা কেতিয়াবা৷\n-নিশ্চয় আহিম দিয়া৷ বাৰু এতিয়া গুডনাইট৷\nযুৱতীৰপৰা বিদায় লৈ পুতুকণ ঘৰলৈ ঘূৰি আহিল৷ মনত চিন্তাৰ পাহাৰ৷ এইবাৰ বা কি মন্তব্য দিয়ে মৰমৰ পত্নীয়ে!\nঘৰৰ চৌহদত সোমাই সি হাতৰ ঘড়ীটোলৈ চালে৷ নিশা দহ বাজি পোন্ধৰ মিনিট৷\nদুৱাৰখন যাওতে বাহিৰৰ পৰা মাৰি থৈ গৈছিল সি৷ সন্তৰ্পণে দুৱাৰখন খুলি ভিতৰলৈ সোমাই আহিল৷ পোনছাটেই শোৱনীকোঠা পালেগৈ৷\n-তুমি ক’লৈ গৈছিলা! এই ৰাতিখন? আৰু এই ফোনডাল যদি ব্যৱহাৰ নকৰাই,তেন্তে কিনিছিলা কিয়? ইমান ফোন মাৰি আছোঁ,নাপাওহে নাপাও৷ ৰাতি এঘাৰ বাজিবৰ হ’ল৷ জানানে তুমি,মোৰ কিমান চিন্তা হৈছিল! –সৰস্বতীৰ মেচিনগানহেন মুখৰ পৰা বাহিৰ হোৱা গুলীকেইটাই তাক দুখ দিয়াৰ সলনি সুখীহে কৰিলে৷ ইমানখিনি যে চিন্তা কৰিছে তাই! ক’ৰবাত হেৰাই যাব বুলি ভয়ো খাইছে৷ সেয়ে,মৰমতে তাক গালি পাৰিছে৷ বহুত দেৰিকৈ হ’লেও সি অনুভৱ কৰিলে যে পত্নী নামৰ এই বিশেষ প্ৰজাতিটোৰ স্বভাৱেই এনেকুৱা৷ সৰগৰ পাৰিজাত ফুলপাহ আনি দিবলৈ খাটনিও ধৰিব,আৰু আনি দিয়াৰ পিচত ক’ব-ইমান কষ্ট কৰি সৰগলৈ নো কেলৈ যাব লাগে৷কাম নাপালা আৰু?\n-বাৰু হ’ব দিয়া এতিয়া৷ বান্ধৱীহঁতৰ আগত লাজত নপৰিলেই ৰক্ষা ৷ চোৱাচোন চোৱা,শাৰীখন চোৱা৷ পছন্দ হৈছেনে নাই?ভালকে চোৱা৷ মই বাথৰূমৰ পৰা ভৰিকেইটা ধুই আহি আছো-পত্নীৰ হাতত কেৰিবেগটো দি সি ফালৰি কাটিলে৷ বাথৰূমৰ পৰা সি উভটি অহালৈকে পত্নীৰ গৰম মেজাজটো শান্ত হ’ব বুলি সি আশাবাদী৷\n-কিমান দাম ল’লে!-বাথৰূমৰপৰা উভটি আহি কোঠাত ভৰি থৈয়েই সন্মুখীন হ’ল পত্নীৰ প্ৰথমটো প্ৰশ্নৰ৷\n-নগদ দুহাজাৰ টকা বুজিছা!নগদ দুহাজাৰ!-চেন্দেলযোৰ খুলি সি বিচনাৰ ওপৰত উঠিলগৈ৷নিজকে হিৰ’ যেন লাগিছে আজি তাৰ৷ অৱশ্যে লাগিবৰ কথাও৷ নিশা দহ বজাত পত্নীৰ বাবে শাৰীকিনিবলৈ যোৱা কেইটা মতা মানুহ আছে এইখন ভাৰতত! তাকো ফুলশয্যাৰ দৰে দাম্পত্য-জীৱনৰ এটা অত্যাৱশ্যকীয় নিশাত!\n-ৰঙটো ধুনীয়া লাগিছে৷ কিন্তু এই ৰাতিখন দোকান খোলা আছিল জানো? -পত্নীৰ পুন:প্ৰশ্ন পতিলৈ৷\n-মোৰ বেড লাক যে আজি লগৰটোৰ দোকানখন বন্ধ আছিল৷কিন্তু যি মানুহৰ তোমাৰ দৰে ৱাইফ থাকে,সেই মানুহৰ জানো ভাগ্য বেয়া হ’ব পাৰে?-কথাত মাখন সানি পুতুকণে কৈ গ’ল ‘কাষতে আৰু এখন দোকান খোলা আছিল৷ তাৰপৰাই কিনি আনিলো৷ ছোৱালীজনী বেচ ভাল দেই৷ পিছে,মই আচৰিতো হ’লো ইমান ৰাতি তাইৰ দৰে গাভৰুক দোকানত দেখি..নামটো কিবা তাই সন্ধ্যা..\n‘তুম হ’ ত’ গাতা হ্যেয় দিল..’\nসিহঁতৰ মধুৰ বাৰ্তালাপক ব্যাঘাত জন্মাই তেনেতে বিচনাৰ একোণত পৰি থকা ম’বাইলটো সৰ্বশক্তিপ্ৰয়োগ কৰি বাজি উঠিল ৷ ধৰনীৰ ফোন৷ এই ৰাতিখন ইয়াৰ আকৌ কি হ’ল! ইপিনে পত্নীয়ে চকুহাল ডাঙৰ কৰিলেই৷ পত্নীক ম’বাইলত জিলিকি উঠা নমাটো দেখুৱাই সি চকুতেই আকাৰে-ইংগিতে বুজালে যে-‘লগৰ বন্ধুৰ ফোন৷ ইমাৰজেঞ্চী ৷ ৰিচিভ কৰিবই লাগিব৷’\n– এই ৰাতিখন কেলৈ ডিষ্টাৰ্ব দিলি !সোনকালে ক’ কি কথা আছে?-পত্নীয়ে শুনাকৈ কঠোৰ মাতেৰে পুতুকণে সুধিলে৷\n– ডাঙৰ কেচ!আমাৰ লগৰ যে কিশোৰ..-কম্পিত সুৰেৰে ফোনৰ সিফালে ধৰণীয়ে কৈ গ’ল ‘তাৰ যিজনী ছোৱালীৰ লগত বিয়া ঠিক হৈ আছিল,তাই আজি ঢ়ুকাল৷বেচেৰাৰ এতিয়া অৱস্থা নাই৷ তই পাৰিলে এবাৰ আহি যাচোন নহ’লে….বৰ দুখলগা ঘটনা বুজিছ!ছোৱালীজনীৰ বাপেকৰ এখন কাপোৰৰ দোকান আছিল টাউনৰ চাৰিআলিতে৷ ডি.এছ শাৰীছ৷ আমাৰ মুকুলৰ দোকানৰ পৰা বেছি দূৰৈত নহয় দোকানখন৷ বাপেকক দোকানত চাহ দিবলৈ ৰিক্সাত আহি থাকোতেই স্পীডত আহি থকা ট্ৰাক এখনে বেয়াকৈ খুন্দিয়ালে আৰু সন্ধ্যা স্প’ট ডেড…..\n– সন্ধ্যা !!!সন্ধ্যা কোন?\n– সন্ধ্যা সেই ছোৱালীজনীৰে নাম৷ সন্ধ্যা দুৱৰা…..অ’ই..কিশোৰৰ অৱস্থা একদম বেয়া…তই আহি যা এপাক…জল্দি আহ….হেল্ল’ পুতু,শুনিছনে,হেল্লে’…হেল্ল’ পুতু…তই আহিবিনে?হেল্ল’….হেল্লে’’\n← হিতেন শৰ্ম্মাৰ দিনলিপি – ৬ (দ্বিতীয় অধ্যায়)\nঅসমীয়া সাহিত্যৰ বুৰঞ্জী (৪) : মৃণালজ্যোতি গোস্বামী →\nচোৰক মোৰে পালে (প্ৰতিম প্ৰতাপ বৰুৱা)


Clexane in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nClexane in Assamese\nClexane ৰ লাভ আৰু ব্যৱহাৰসমূহ - Clexane Benefits & Uses in Assamese- Clexane ar laabh aaru byavaharsamuh\nClexane ৰ পালি আৰু সেয়া কেনেদৰে ল'ব - Clexane Dosage & How to Take in Assamese - Clexane ar paali aaru xeya kenedore lobo\nClexane ৰ পাৰ্শ্চক্ৰিয়াসমূহ - Clexane Side Effects in Assamese- Clexane ar parshwakriyasamuh\nClexane সংক্ৰান্ত সতৰ্কতাবাণীসমূহ - Clexane Related Warnings in Assamese- Clexane xonkranta xatarkatabanisamuh\nঅইন দৰৱৰ সৈতে Clexaneৰ গুৰুতৰ ক্ৰিয়া-প্ৰতিক্ৰিয়া - Severe Interaction of Clexane with Other Drugs in Assamese- Oinor xoite Clexane ar gurutor kriya-pratikriya\nClexane মতভেদসমূহ - Clexane Contraindications in Assamese- Clexane nishedhsamuh\nClexane ৰ বিষয়ে সততে সোধা প্ৰশ্নসমূহ - Frequently asked Questions about Clexane in Assamese- Clexane ar bikhoye satate xodha prashnasamuh\nখাদ্য আৰু মদৰ সৈতে Clexane ক্ৰিয়া-প্ৰতিক্ৰিয়া - Clexane Interactions with Food and Alcohol in Assamese- khadya aaru modor xoite Clexane kriya-pratikriya\nClexane ৰ লাভ আৰু ব্যৱহাৰসমূহ - Clexane Benefits & Uses in Assamese - Clexane ar laabh aaru byavaharsamuh\nClexane তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nClexane-ৰ উপাদানসমূহ - Clexane Active Ingredients in Assamese - Clexane-ar upadaansamuh\nClexane ৰ পাৰ্শ্চক্ৰিয়াসমূহ - Clexane Side Effects in Assamese - Clexane ar parshwakriyasamuh\nগৱেষণাৰ ভিত্তিত, Clexane ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nClexane সংক্ৰান্ত সতৰ্কতাবাণীসমূহ - Clexane Related Warnings in Assamese - Clexane xonkranta xatarkatabanisamuh\nClexane-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nClexane এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Clexane খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nClexane-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nClexane ৰ স্তন্যপায়ী মহিলাৰ ক্ষেত্ৰত অতি সীমিত ক্ষতিকাৰক প্ৰভাৱ থাকিব পাৰে। তেনে ক্ষতিকাৰক প্ৰভাৱ থাকিলেও নিজে নিজে আঁতৰি যায়।\nবৃক্কত Clexane কি প্ৰভাৱ দেখা গৈছে?\nClexane গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Clexane কি প্ৰভাৱ দেখা গৈছে?\nClexane গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Clexane ৰ কি প্ৰভাৱ দেখা গৈছে?\nহৃদয় can be affected by Clexaneৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Clexaneৰ গুৰুতৰ ক্ৰিয়া-প্ৰতিক্ৰিয়া - Severe Interaction of Clexane with Other Drugs in Assamese - Oinor xoite Clexane ar gurutor kriya-pratikriya\nClexane তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nClexane মতভেদসমূহ - Clexane Contraindications in Assamese - Clexane nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Clexane লোৱা অনুচিত যাতে -\nClexane ৰ বিষয়ে সততে সোধা প্ৰশ্নসমূহ - Frequently asked Questions about Clexane in Assamese - Clexane ar bikhoye satate xodha prashnasamuh\nএই Clexane-এ অভ্য়াস বা নিচাৰ সৃষ্টি কৰে নেকি?\nনহয়, Clexane লোৱাটোৱে কোনো আসক্তিৰ সৃষ্টি নকৰে।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Clexane লোৱাৰ পিছত ই আপোনাৰ টোপনি ভাৱ নানে।\nহয়, কিন্তু Clexane লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nClexane য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Clexane ক্ৰিয়া-প্ৰতিক্ৰিয়া - Clexane Interactions with Food and Alcohol in Assamese - khadya aaru modor xoite Clexane kriya-pratikriya\nখাদ্য আৰু Clexaneৰ ক্ৰিয়া-প্ৰতিক্ৰিয়া\nClexaneৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Clexaneৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Clexaneৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।


ফণী-কেশৱলৈ আদালতৰ চমন : পদচ্যুত হ’ব নেকি অগপৰ মইবৰ নেতাদ্বয় অতুল-কেশৱ?\nআদালতৰ স্থগিতাদেশ স্বত্ত্বেও সাধাৰণ পৰিষদৰ অধিৱেশন অনুষ্ঠিত কৰি দায়িত্বভাৰ লৈছিল তিনি নেতাই!\nগুৱাহাটী , September 8, 2020 9:13 pm\nতিনিটাকৈ গুৰুত্বপূৰ্ণ পদৰ পৰা পদচ্যুত হোৱাৰ সম্ভাৱনাই দেখা দিছে অগপৰ সভাপতি অতুল বৰা, কাৰ্যকৰী সভাপতি কেশৱ মহন্ত আৰু মন্ত্ৰী ফণীভুষণ চৌধুৰীৰ।\nকিয়নো কামৰূপ জিলা সত্ৰ ন্যায়াধীশ আদালতে যোৱা ২৭ আগষ্টত অনুষ্ঠিত হোৱা সাধাৰণ পৰিষদৰ সভাখনত স্থগিতাদেশ জাৰি কৰিছিল। আদালতৰ নির্দেশটোত অহা ১৯ নৱেম্বৰ পর্যন্ত অধিৱেশন সম্পর্কীয় কোনো সভা-সমিতি অনুষ্ঠিত কৰাৰ ক্ষেত্রত বাধা আৰোপ কৰা হৈছিল।\nকিন্তু সেই নিৰ্দেশনা অগপৰ নেতৃত্বৰ হাতত আহি নোপোৱাৰ অজুহাত দেখুৱাই ২৭ আগষ্টত মাত্ৰ দুঘন্টাৰ বাবে সাদাৰণ পৰিষদৰ অধিৱেশন অনুষ্ঠিত কৰি পুনৰবাৰ সভাপতিৰ পদত অধিষ্ঠিত হৈছিল অতুল বৰা।\nকমিটিখন গঠন কৰি উঠাৰ পাছতহে তেওঁলোকৰ হাতত আদালতৰ নিৰ্দেশনা আহি পৰা বুলি জনাইছিল অগপৰ প্ৰচাৰ সম্পাদক মনোজ শইকীয়াই।\nআদালতৰ নিৰ্দেশনাক অবজ্ঞা কৰি সাধাৰণ পৰিষদৰ সভা অনুষ্ঠিত কৰাৰ বাবে গুৱাহাটী জিলা সমিতিৰ জিতেন ডেকা, গিৰীণ তালুকদাৰ, হেমেন লহকৰে আদালতৰ কাষ চাপিছিল।\nতাৰ পাছতেই উক্ত সভাত গ্ৰহণ কৰা সকলো প্ৰস্তাৱৰ ক্ষেত্ৰতে স্থগিতাদেশ জাৰি কৰাৰ লগতে কোনোধৰণৰ কাৰ্যকৰী নহ’ব বুলি আজি সত্ৰ ন্যায়াধীশ আদালতে নিৰ্দেশ দিয়ে।\nইপিনে, অধিৱেশনৰ দিনটোত উপস্থিতিৰ চহী, প্ৰচেছিং বুক, চিচি টিভিৰ ফুটেজ আৰু সভাৰ ফটোসূহ সংৰক্ষণৰ নিৰ্দেশ দিয়ে আদালতে।\nস্বাভাৱিকতে প্ৰশ্ন হয়, যিহেতু উক্ত সাধাৰণ পৰিষদৰ সকলো প্ৰস্তাৱত স্থগিতাদেশ জাৰি কৰিছে গতিকে অতুল বৰাৰ সভাপতি পদৰ লগতে কেশৱ মহন্তৰ কাৰ্যকৰী সভাপতি পদলৈ নামি আহিব নেকি অশনি সংকেত!\nউল্লেখ্য যে আদালতৰ দ্বাৰস্থ হোৱা জিতেন ডেকা, গিৰীণ তালুকদাৰ, হেমেন লহকৰ নেতৃত্বাধীন গুৱাহাটী মহানগৰ সমিতিখনে নাগৰিকত্ব সংশোধনী আইনখন মুকলিকৈ বিৰুদ্ধাচৰণ কৰা বাবে নিশাৰ ভিতৰতে সমিতিখন ভংগ কৰি এখন নতুন সমিতি গঠন কৰিছিল অগপৰ শীৰ্ষ নেতৃত্বই।


ভয়ংকৰ ষড়যন্ত্ৰ! কৃষকৰ আন্দোলন ৰক্তাক্ত কৰাৰ বাবে সাজু দুষ্কৃতিকাৰী - Prag News\nHomeব্ৰেকিং নিউজভয়ংকৰ ষড়যন্ত্ৰ! কৃষকৰ আন্দোলন ৰক্তাক্ত কৰাৰ বাবে সাজু দুষ্কৃতিকাৰী\nভয়ংকৰ ষড়যন্ত্ৰ! কৃষকৰ আন্দোলন ৰক্তাক্ত কৰাৰ বাবে সাজু দুষ্কৃতিকাৰী\nনতুন দিল্লী : কৃষকৰ প্ৰতিবাদী কাৰ্যসূচী ৰক্তাক্ত কৰাৰ পৰিকল্পনা ৰচনা কৰিছে আৰক্ষীয়ে! ফাদিল হৈছে ভয়ংকৰ ষড়যন্ত্ৰ! তিনিখনকৈ বিতৰ্কিত কৃষি আইনৰ প্ৰতিবাদত প্ৰায় দুমাহে দিল্লী-হাৰিয়ানা সীমাত অৱস্থান কৰি প্ৰতিবাদী কাৰ্যসূচী গ্ৰহণ কৰি আছে। চৰকাৰ তথা উচ্চতম ন্যায়ালয়ে পৃথকে পৃথকে প্ৰতিবাদী কৃষকসকলক সৈমান কৰিবলৈ চেষ্টা কৰিছে যদিও নিজৰ স্থিতিত অটল হৈ আছে কৃষকসকল। এনে পৰিস্থিতিত কৃষক নেতাক হত্যা কৰাৰ ভয়ংকৰ ষড়যন্ত্ৰ ৰচনা কৰাৰ ভয়ংকৰ তথ্য পোহৰলৈ আহিছে।\nসিংঘু সীমাত অৱস্থান কৰি থকা কৃষকসকলে দাবী কৰা মতে এই ষড়যন্ত্ৰৰ অংশ এজন লোকক তেওঁলোকে আটক কৰিছে। লোকজনে সদৰী কৰা মতে তেওঁকে ধৰি দহজন লোকৰ এটা দলক কৃষকৰ প্ৰতিবাদৰ সময়ত হিংসা বিয়পাবলৈ প্ৰশিক্ষণ দিছে আৰক্ষীয়ে। ২৬ জানুৱাৰীৰ দিনা কৃষকসকলে উলিয়াবলগীয়া ট্ৰেক্টৰ সমদলৰ সময়ত হিংসাত্মক ঘটনা সংঘটিত কৰি কৃষক নেতাক হত্যা কৰাৰ ভয়ংকৰ ষড়যন্ত্ৰৰ কৰা প্ৰকাশ কৰিছে লোকজনে।\nএজন আৰক্ষী বিষয়াই কৃষকসকলৰ প্ৰতিবাদী কাৰ্যসূচীত হিংসা বিয়পোৱাৰ জৰিয়তে বাধাগ্ৰস্ত কৰাৰ ষড়যন্ত্ৰৰে লোককেইজনক প্ৰশিক্ষণ দিয়া বুলি আটকাধীন লোকজনে স্বীকাৰ কৰিছে। লোকজনক ইতিমধ্যে হাৰিয়ানা আৰক্ষীৰ হাতত গটাই দিয়া হৈছে। কালি সন্ধিয়া কৃষকৰ হাতত ধৰা পৰা দুষ্কৃতিকাৰীজনে স্বীকাৰ কৰিছে যে, ট্ৰেক্টৰ সমদলক আৰক্ষীয়ে বাধা দিবলৈ চেষ্টা কৰাৰ সময়ত প্ৰথম ভাগৰ পৰা গুলী চলোৱাৰ ষড়যন্ত্ৰ তেওঁলোকে কৰিছিল।\nআৰু পঢ়িব পাৰিব : হিমন্তক আজমলৰ মুকলি প্ৰত্যাহ্বান: ‘বাধা দিলেও অসমৰ গাঁৱে-ভূঞে হ’ব আজমলৰ কলেজ’\nতাৰ পাছতে পৰিস্থিতিৰ অৱনতিৰ সুযোগ লৈ কৃষক নেতাক হত্যাৰ পৰিকল্পনা যুগুত কৰা হৈছিল। ২৬ জানুৱাৰীত নতুন দিল্লীৰ ৰাজপথত ট্ৰেক্টৰ সমদল উলিওৱাৰ সিদ্ধান্তত অটল হৈ থকা কৃষকসকলৰ দৃঢ় স্থিতিয়ে চৰকাৰৰ অস্বস্তি এতিয়া বঢ়াই তুলিছে। দুয়োপক্ষৰ মাজত ১০ লানিকৈ আলোচনা ব্যৰ্থ হোৱাৰ পাছত উচ্চতম ন্যায়ালয়ৰ কমিটীখনেও এই অচলাৱস্থাৰ অৱসান ঘটোৱাৰ চেষ্টা আৰম্ভ কৰিছে। তাৰ মাজতে এই ভয়ংকৰ ষড়যন্ত্ৰৰ তথ্যই এক অশনি বাৰ্তা কঢ়িয়াই আনিছে।\nPrevious articleধুবুৰীত গঁড়ৰ খৰ্গসহ ৪ চোৰাং ব্যৱসায়িক আটক\nNext articleশিৱসাগৰত মোদী : ভূমিপট্টা প্ৰদান, দিলে উন্নয়নৰো খতিয়ান


মই সম্পূৰ্ণভাৱে পাহৰি যাওঁ Assamese Story For Boys - JonakAxom- Assamese Quotes, Blogging , Business Ideas, Tips And Tricks\nAssamese Story For Boys | Assamese Onuvob, assamese cartoon story assamese short story,assamese love story assamese story assamese golpo\nআচৰিত হও ...বুকু তোলপাৰ কৰি অস্বাভাৱিকভাৱেই তাইলৈ মনত পেলাই দিয়ে..! প্ৰাণপণে চেষ্টা কৰি থাকোঁ মই যেন সম্পূৰ্ণভাৱে তাইক পাহৰি যাওঁ..! ছেইঞ্জ নহয় মন, তাৰ পৰিৱৰ্তে কষ্ট হওঁক তাই আহিবই জোৰকৈ মোৰ মনলৈ..! কিহৰ কাৰণে এবাৰ দুবাৰ নহয় প্ৰতিবাৰেই তাইৰ কথা মনলৈ আহে ..? এৰা, তাইৰ কথা একমূহুৰ্তৰ বাবে ভবাৰ মোৰ সীমাবদ্ধ নাছিল..! তাই আছিল মোৰ নিজস্ব সপোন ..! এতিয়াহে কিবা এটা ঘটিছে..! তেতিয়া প্ৰতিটো কথা সঁচা আছিল ..! বহু কথাই বুকুত জমা আছে মোৰ..! হাস্যময়ী জীৱনে নিঃশব্দে আঁতৰি যায়..! সেইদিনাৰ পৰাই অসহায় আকুলতা স্বাভাৱিক উদাহৰণ মোৰ..! মই কোন যুগৰ মানুহ..? হোটেল-ৰেস্তোৰাঁ , এপাৰ্টমেণ্টবোৰ দেখিলে নামবোৰ পঢ়িব খুজি ৰৈ থাকোঁ..! কত মানুহে ঘূৰি চাই মোক..! মই কিহৰ আশাত বন্দী..! মইতো কাকো অন্যায় কৰা নাই..! তথাপিও মানুহে মোক চাই.. মূৰৰ চুলি ঠিক কৰোঁ..! চিৰ জীৱনলৈ এনেকৈ থাকিম নেকি.? দুখোজ পিচুৱাই আকৌ খোজ কাঢ়োঁ..!\nমন নাযায় অকলে অকলে খোজকাঢ়িবলৈ ..! ফুৰফুৰীয়া বতাহ এজাকে মোক চুই যায়..! মনৰ ভিতৰতে গান গাব খোজো..! তথাপিও কঁপি উঠো অনমনা হওঁ..! বাৰে বাৰে উভতি যাওঁ পুৰণি কথাবোৰলৈ ..! এখন প্ৰকাণ্ড পাহাৰ, য'ত খোজ কাঢ়ি গৈ থাকোঁতে বাৰে বাৰে উজুটি খাইছো তাইৰেই কথা ভাবি..! কেৱল উজ্জ্বল আকাশৰ জোনটোৱে দেখিছে ওপৰৰ পৰা , আৰু কোনেও দেখা নাই এই কথাবোৰ মোৰ ..!


গৰ্ভাৱস্থাত যৌন সংক্ৰমণজনিত ৰোগ — বিকাশপেডিয়া\nমূল পৃষ্ঠা / স্বাস্থ্য / ৰোগসমূহ / যৌন সংক্ৰমিত ৰোগ / গৰ্ভাৱস্থাত যৌন সংক্ৰমণজনিত ৰোগ\nইয়াত গৰ্ভাৱস্থাত যৌন সংক্ৰমণজনিত ৰোগৰ বিষয়ে আলোচনা কৰা হৈছে।\nগৰ্ভৱতী মহিলা এগৰাকী যৌন সংক্ৰমিত ৰোগত আক্ৰান্ত হ’ব পাৰেনে?\nআন মহিলাৰ দৰে গৰ্ভৱতী মহিলা এগৰাকীও যৌন সংক্ৰমিত ৰোগত আক্ৰান্ত হ’ব পাৰে।\nএনে ৰোগৰ ফলত গৰ্ভৱতী মহিলা আৰু শিশুটিৰ ওপৰত কেনেদৰে প্ৰভাৱ পৰিব পাৰে?\nগৰ্ভৱতী হওঁক বা নহওঁক সকলো মহিলাৰ ওপৰত যৌন সংক্ৰমণজনিত ৰোগে সমান প্ৰভাৱ পেলায়। এই ৰোগবোৰৰ ফলত জৰায়ু আৰু আন অংশত কেঞ্চাৰ, অবিৰতভাৱে হেপাটাইটিছ হোৱা, শ্ৰোণীৰ ৰোগ, অনুৰ্বৰতা আদিৰ লগতে নানা ধৰণৰ জটিল অৱস্থাৰ সৃষ্টি হ’ব পাৰে। মহিলাৰ ক্ষেত্ৰত এনে ধৰণৰ ৰোগৰ কোনো স্পষ্ট লক্ষণ বা উপসৰ্গই দেখা নিদিয়ে। এনে ৰোগৰ সংক্ৰমণ হোৱা গৰ্ভৱতী মহিলাৰ সময়ৰ আগতেই প্ৰসৱ বেদনা আৰম্ভ হোৱা, ভ্ৰুণৰ চাৰিওফালে থকা আৱৰণ অসময়ত ছিঙি যোৱা বা ফাটি যোৱা, প্ৰসৱৰ পাছত জৰায়ুত সংক্ৰমণ হোৱা আদিৰ দৰে জটিলতা হব পাৰে। যৌন সম্পৰ্কৰ দ্বাৰা সংক্ৰমিত ৰোগত আক্ৰান্ত মহিলাৰ প্ৰসৱৰ আগতে, প্ৰসৱৰ সময়ত বা শিশু জন্মৰ পাছত শিশুলৈ এই সংক্ৰমণ হব পাৰে। কিছুমান এনে ৰোগ(যেনে চিফিলিছ)ত জৰায়ুৰ ফুল পাৰ হৈ ভ্ৰুণক সংক্ৰমণ কৰে। আনবোৰ ৰোগ(যেনে, গনৰিয়া, ক্লামিডিয়া, হেপাটাইটিছ-বি আৰু যৌনাংগত হোৱা হাৰপিছ)এ প্ৰসৱৰ সময়ত মাকৰ গাৰ পৰা শিশুলৈ এই সংক্ৰমণ হয়। এইচ আই ভি এনে এটা ভাইৰাছ যিয়ে, ফুল ভেদ কৰি ভ্ৰুণক সংক্ৰামিত কৰাৰ উপৰিও মাকৰ গাখীৰৰ মাধ্যমেৰেও সংক্ৰমণ কৰিব পাৰে। এনে সংক্ৰামক ৰোগৰ অতি ভয়াংকৰ প্ৰভাৱ হ’ল-মৃত শিশুৰ জন্ম, অস্বাভাৱিক ভাৱে কম ওজনৰ শিশুৰ জন্ম, চকুৰ সংক্ৰমণ, নিউমোনিয়া, শিশুৰ তেজত সংক্ৰমণ, স্নায়ুৰ ক্ষতি(যেনে, মগজুৰ ক্ষতি, সমন্বয় বিহীন হাত ভৰিৰ লৰচৰ, অন্ধত্ব, বধিৰতা, হেপাটাইটিছ, মেনিনজাইটিছ, অবিৰত যকৃতৰ ৰোগ, চিৰচিছ)।\nগৰ্ভৱতী মহিলাসকলক যৌন সংক্ৰামক ৰোগৰ পৰীক্ষা কৰা উচিত নে?\nগৰ্ভধাৰণ কৰাৰ পাছত প্ৰথমবাৰ চিকিৎসকক দেখুৱাৰ সময়তেই মহিলাগৰাকীক যৌন সংক্ৰমিত ৰোগৰ পৰীক্ষাবোৰ কৰিবলৈ পৰামৰ্শ দিয়া হয়। এইবোৰ হ’ল-\n•\tএইচ আই ভি।\nগৰ্ভাৱস্থাত যৌন সংক্ৰামক ৰোগৰ চিকিৎসা কৰাব পৰা যায় নে?\nগৰ্ভাৱস্থাত ক্লামোডিয়া, গনৰিয়া, ছিফিলিছ, ট্ৰাইক’মনাছ আৰু বেক্টেৰিয়েল ভাজাইন’ছিছৰ চিকিৎসা আৰু নিৰাময় এণ্টিবায়টিক ঔষধেৰে কৰিব পৰা যায়। যৌনাংগৰ হাৰপিছ, এইচ আই ভিৰ দৰে যৌন সংক্ৰমণৰ চিকিৎসা কৰা সম্ভৱ নহয়। অৱশ্যে সংক্ৰামক প্ৰতিৰোধৰ চিকিৎসা কৰি ইয়াৰ লক্ষণ আৰু উপসৰ্গবোৰ কমাব পৰা যায়। যিবোৰ মহিলাৰ প্ৰসৱৰ সময়ত যোনীত হাৰপিছৰ ঘাঁ থাকে-তেনে মহিলাক চিজাৰিয়ান কৰি প্ৰসৱ কৰোৱাব লাগে। এনে কৰিলে শিশুটিক সংক্ৰমণৰ পৰা ৰক্ষা কৰিব পৰা যায়। কিছুমান এইচ আই ভি সংক্ৰমিত মহিলাৰ ক্ষেত্ৰতো অপাৰেছন কৰি প্ৰসৱ কৰোৱাব পৰা যায়। হেপাটাইটিছ-বি ৰ বিজাণু নাপালেও গৰ্ভাৱস্থাত এই ৰোগৰ প্ৰতিষেধক দিব লাগে।\nএনে সংক্ৰমণৰ পৰা মহিলাসকলে নিজকে কেনেদৰে ৰক্ষা কৰিব পাৰে?\nযিকোনো যৌন সংক্ৰমণ প্ৰতিৰোধৰ উচিত উপায় হ’ল-যৌন সম্পৰ্ক নকৰা অথবা যৌন সংক্ৰামক ৰোগ নথকা ব্যক্তি এগৰাকীক যৌন সংগী কৰি লোৱা।\nAnonymous Dec 26, 2013 07:53 PM


৫০ হাজাৰ টকাৰে এই ব্যৱসায় আৰম্ভ কৰক, মাহিলী ১ কোটি টকা উপাৰ্জন কৰিব পাৰিব !– News18 assam\nBusiness Idea: মাত্ৰ ৫০ হাজাৰ টকাৰে এই ব্যৱসায় আৰম্ভ কৰক, এবছৰৰ ভিতৰতে আপুনি প্ৰতি মাহে ১ কোটি টকা উপাৰ্জন কৰিব পাৰিব ! কেনেকৈ আৰম্ভ কৰিব, কি কৰিব, বিশদ জানি লওক...\nযদি আপুনি ঘৰত বহি আপোনাৰ ব্যৱসায় ((Starting own business) আৰম্ভ কৰিব বিচাৰে, আজি আমি আপোনাক এক ভাল ব্যৱসায়িক ধাৰণা (Business Idea)ৰ বিষয়ে কৈছোঁ। আপুনি মাত্ৰ ৫০ হাজাৰ টকা ৰাখি এই ব্যৱসায় আৰম্ভ কৰিব পাৰে আৰু কোটি টকা উপাৰ্জন কৰিব পাৰে (earn money)।\nযদি আপুনি ঘৰত বহি আপোনাৰ ব্যৱসায় ((Starting own business) আৰম্ভ কৰিব বিচাৰে, আজি আমি আপোনাক এক ভাল ব্যৱসায়িক ধাৰণা (Business Idea)ৰ বিষয়ে কৈছোঁ। আপুনি মাত্ৰ ৫০ হাজাৰ টকা ৰাখি এই ব্যৱসায় আৰম্ভ কৰিব পাৰে আৰু কোটি টকা উপাৰ্জন কৰিব পাৰে (earn money)। আমি অনলাইন হৰ্ডিং (Online Hoardings Business) ব্যৱসায়ৰ বিষয়ে কথা পাতি আছো। ডিজিটেলৰ এই যুগত, অনলাইন হৰ্ডিঙৰ ব্যৱসায় আপোনাৰ বাবে লাভজনক চুক্তি হিচাপে প্ৰমাণিত হ'ব পাৰে।\nইয়াৰ বাবে নিউজ18-এ বাহিৰৰ বিজ্ঞাপন ষ্টাৰ্টআপ কোম্পানী Gohoardings.comৰ প্ৰতিষ্ঠাপক দীপ্তি অৱস্থী শৰ্মাৰ সৈতে কথা পাতিছিল। দীপ্তিয়ে এই ব্যৱসায়ৰ পৰা প্ৰতি মাহে ১ কোটি টকাতকৈ অধিক উপাৰ্জন কৰিছে। গতিকে আপুনি ভাৰতত কেনেকৈ অনলাইন হৰ্ডিং ব্যৱসায় আৰম্ভ কৰিব পাৰে কেনেকৈ ব্যৱসায় আৰম্ভ কৰিব লাগে আৰু আপুনি কিমান উপাৰ্জন কৰিব পাৰে জনাও আহক।\nএবছৰত কোটি টকা উপাৰ্জন কৰিব পাৰিব\nদীপ্তি অৱস্থী শৰ্মাৰ বয়স মাত্ৰ ২৭ বছৰ আছিল যেতিয়া তেওঁ ২০১৬ চনত অনলাইন হৰ্ডিং ব্যৱসায় আৰম্ভ কৰিছিল। বেছি টকা নোহোৱাকৈ দীপ্তিয়ে মাত্ৰ ৫০,০০০ টকা ৰাখি অনলাইনত হৰ্ডিং ব্যৱসায় আৰম্ভ কৰিলে। পৰৱৰ্তী বছৰৰ পৰাই, ১২ কোটি উপাৰ্জন হৈছিল আৰু এবছৰ পিছত দীপ্তিৰ কোম্পানীৰ টাৰ্ণ অ'ভাৰ ২০ কোটি টকাতকৈ ওপৰলৈ বৃদ্ধি হৈছিল। মই ২০১৬ চনত অতি কম পৰিমাণৰ ৫০,০০০ টকাৰে ডিজিটেল হৰ্ডিং ব্যৱসায় আৰম্ভ কৰিছিলো, দীপ্তিয়ে কয়। ধাৰণাটো সফল হৈছিল আৰু কম সময়ৰ ভিতৰতে উপাৰ্জন কৰিবলৈ আৰম্ভ কৰিছিলো।\nএই ব্যৱসায় কেনেদৰে আৰম্ভ কৰিব?\nএই কামটো বিপণন আৰু প্ৰযুক্তিৰ সহায়ত আৰম্ভ কৰিব পাৰি। আপুনি কেৱল আপোনাৰ ডমিন নামৰ এটা ৱেবছাইট সৃষ্টি কৰিব লাগিব। তেওঁক নিজে পদোন্নতি দিব লাগিব। আৰম্ভণিতে, আপুনি চাব পাৰে যে মানুহে বিজ্ঞাপন দিবলৈ ক'ত আৰু কেনেদৰে ঠাই বিচাৰি আছে। এই ব্যৱসায় দ্ৰুতগতিত আগবাঢ়ে। কাৰণ বহুতে ঘৰত বহি বিজ্ঞাপন দিব বিচাৰে।\nএই কোম্পানীটোৱে কেনেদৰে কাম কৰে শিকক?\nপ্ৰথমে, গ্ৰাহকে হৰ্ডিং.কমৰ ৱেবছাইটলৈ যাবলৈ লগইন কৰিব লাগিব। তাৰ পিছত আপুনি ৱেবছাইটলৈ যাব লাগিব আৰু অনুসন্ধান কৰিব লাগিব আৰু আপোনাৰ অৱস্থান বাছনি কৰিব লাগিব (য'ত ই হৰ্ডিং লগাব লাগিব)। অৱস্থান বাছনি কৰাৰ পিছত কোম্পানীলৈ এটা মেইল যায়। ইয়াৰ পিছত কোম্পানীৰ দ্বাৰা ছাইট আৰু অৱস্থানৰ উপলব্ধতা নিশ্চিত কৰা হয়, তাৰ পিছত গ্ৰাহকৰ পৰা শিল্পকৰ্ম আৰু অৰ্ডাৰ দিয়া হয়। অৱস্থান ছাইটটোৱে লাইভ হ'বলৈ এটা আইডি আৰু পাছৱৰ্ড প্ৰদান কৰে। এই কোম্পানীটোৱে এমাহৰ বাবে এটা হৰ্ডিং স্থাপন কৰিবলৈ প্ৰায় ১ লাখ টকা লয়।\nদীপ্তিৰ মতে, দীঘলীয়া সময়ৰ বাবে দিল্লী, মুম্বাইৰ দৰে চহৰত এখন হাই প্ৰফাইল স্থানত হৰ্ডিং স্থাপন কৰাৰ বাবে আপুনি ১০ লাখ টকালৈকে লাভ কৰিব পাৰে, সেয়েহে যদি আপোনাৰ মাহে ১০ খন হৰ্ডিঙৰ অৰ্ডাৰ থাকে, আপুনি ১ কোটি টকালৈকে উপাৰ্জন কৰিব পাৰে। এয়া সাধাৰণতে উৎসৱৰ বতৰত সম্ভৱ হয়, যেতিয়া গোটেই মাহত ১০-১২ খন হৰ্ডিঙৰ অৰ্ডাৰ পোৱা যায়। এনে পৰিস্থিতিত, এই ব্যৱসায়টো যথেষ্ট লাভজনক চুক্তি হ'ব পাৰে।\nFirst published: August 09, 2021, 11:37 IST\nBUSINESSearn moneyHow to beacrorepatiOnline Business


পৃষ্ঠা:Chalachitra.pdf/১৮ - ৱিকিউৎস\nwhere I started from. Bank balance is low and the future looks none too rosy.... One thing is certain— I have to make money on it (his next film). I am to continue as film-maker and not revert advertising.”\n‘সতৰঞ্জ কি খিলাড়ী’ৰ কাহিনীভাগৰ সময় হ’ল লক্ষ্ণৌৰ শেষ নবাব ৱাজিদ আলি শ্বাহৰ ৰাজত্ব কাল। নৃত্য আৰু গীতত মগ্ন থকা ৱাছিদ আলি শ্বাহৰ ৰাজ্য বৃটিছে কৌশলেৰে লৈ যোৱা এই চক্ৰান্ত আৰু ইয়াৰ পটভূমি ভাৰতৰ ইতিহাসৰ এটি গুৰুত্বপূৰ্ণ অংগ হ’লেও এই দিশটোৱে সত্যজিৎ ৰায়ক প্ৰভাৱিত কৰা নাই। নবাবৰ ব্যক্তিগত জীৱনৰ আশা- আকাংক্ষা-হতাশা আৰু তাৰ সমান্তৰালভাবে দুজন ডবামগ্ন উজীৰৰ ব্যক্তিগত কথাকহে সত্যজিতে গুৰুত্ব দিছে। পৰিবৰ্তিত সামাজিক আৰু ৰাজনৈতিক প্ৰেক্ষাপটত ব্যক্তিমনৰ চিত্ৰ অংকনৰ এই প্ৰয়াসৰ বিষয়ে\nসত্যজিৎ ৰায়ে নিজে এনেদৰে কৈছে— "also, to establish the idea of obsession— which is the basic development of the story— withagame which is basically abstract and\n"https://as.wikisource.org/w/index.php?title=পৃষ্ঠা:Chalachitra.pdf/১৮&oldid=69268"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২৩ জুন ২০২০ তাৰিখে ০২:৪১ বজাত সলনি কৰা হৈছিল।


দৈনিক ৰাশিফলঃ ৩ নৱেম্বৰ, বুধবাৰ\nমেষ ৰাশি- আজিৰ দিনটো আপোনাৰ বাবে বৰ সুখৰ দিন হ’ব। সন্ধিয়া আপোনাৰ ব্যৱসায়ৰ এক চুক্তি চূড়ান্ত হ’ব পাৰে। যাক আপুনি দীৰ্ঘদিন ধৰি চূড়ান্ত কৰিবলৈ নিৰন্তৰ চেষ্টা কৰি আহিছে। যাৰ ফলত আপোনাৰ পৰিয়ালৰ সদস্যসকলৰ বাবে এটা সৰু অনুষ্ঠান হ’ব পাৰে। আপোনাৰ সফলতা আৰু খ্যাতি বৃদ্ধি পাব। কৰ্মচাৰী সকলে তেওঁলোকৰ বিষয়াসকলৰ সৈতে কোনো কামত জড়িত হ’ব নোৱাৰিব। সেয়েহে তেওঁলোকৰ ওপৰত কামৰ গধূৰ বোজা পৰিব পাৰে।\nবৃষ ৰাশি- আজি আপোনাৰ ইতিবাচক ফলাফল আহিব। আজি আপুনি আপোনাৰ পিতৃ-মাতৃক ধৰ্মীয় স্থানলৈ ভ্ৰমণত লৈ যোৱাৰ পৰিকল্পনা কৰিব পাৰে। চৰকাৰী চাকৰিয়াল সকলে পদোন্নতি বা দৰমহা বৃদ্ধিৰ দৰে কিছুমান ভাল খবৰ পাব পাৰে। সেয়েহে আপুনি কৰ্তৃপক্ষৰ সৈতে আপোনাৰ সম্পৰ্ক উন্নত কৰিবলৈ আপোনাৰ যথাসাধ্য চেষ্টা কৰিব লাগিব। আপুনি আজি আপোনাৰ বন্ধুবৰ্গৰ সৈতে সন্ধিয়াটো কটাব।\nমিথুন ৰাশি- আজি আপোনাৰ মিশ্ৰিত ফলাফল আহিব। কামৰ ক্ষেত্ৰত আজি লাভৰ বাবে কিছু নতুন সুযোগ পাব পাৰে। যি আপোনাৰ ৰাজনৈতিক কেৰিয়াৰ আগুৱাই নিব। আজি আপোনাৰ ব্যৱসায়ৰ বাবে কিছুমান নতুন আঁচনি থাকিব, যিবোৰ আপুনি আপোনাৰ পিতৃৰ সৈতে ভাগ বতৰা কৰিব পাৰে। যদি আপুনি আনৰ পৰা পৰামৰ্শ লয় আৰু আপুনি আগুৱাই যাব। আজি নিশ্চিতভাৱে আপোনাৰ বাবে লাভজনক হ’ব।\nকৰ্কট ৰাশি- আজিৰ দিনটো আপোনাৰ বাবে এটা সৃষ্টিশীল দিন হ’ব। আজি সন্ধিয়া আপুনি এজন পুৰণি বন্ধুৰ ঘৰত এটা মাংগলিক অনুষ্ঠানত উপস্থিত থাকিব পাৰে। য’ত আপুনি দীৰ্ঘদিন ধৰি অপেক্ষা কৰি থকা এজন বন্ধুক লগ পাব। আজি আপুনি যি কামেই নকৰক, আপুনি নিষ্ঠাৰে কৰিব। আপুনি ভাল ফল পাব পাৰে। কিন্তু আজি আপুনি আপোনাৰ দীৰ্ঘদিন ধৰি অমীমাংসিত কাম সম্পূৰ্ণ কৰিবলৈ যথাসাধ্য চেষ্টা কৰিব লাগিব।\nসিংহ ৰাশি- আজিৰ দিনটো আপোনাৰ বাবে এক ব্যস্ত দিন হ’ব। কিন্তু তথাপিও আপুনি আপোনাৰ ধৰ্মীয় আৰু সামাজিক কামৰ বাবে সময় উলিয়াব পাৰিব। আপুনি আজি আপোনাৰ পত্নীকো বাহিৰত ফুৰাবলৈ লৈ যাব পাৰে। আজি কৰ্মক্ষেত্ৰত আপোনাৰ কিছুমান জ্যেষ্ঠ বিষয়াই আপোনাৰ কামত বাধা দিবলৈ যথাসাধ্য চেষ্টা কৰিব। কিন্তু আপুনি তেওঁলোকক বাধা দিব লাগিব। তথাপিও আপুনি আপোনাৰ কথাত মধুৰতা হেৰুৱাব নালাগে।\nকন্যা ৰাশি- আজিৰ দিনটো আপোনাৰ আচৰণত সাৱধান হোৱাৰ দিন হ’ব। চাকৰিয়াল সকলে আজি তেওঁলোকৰ শত্ৰুসকলৰ বিৰুদ্ধে সতৰ্ক থাকিব লাগিব। কিয়নো তেওঁলোকে আপোনাৰ প্ৰগতি দেখি সন্দেহ কৰা আৰম্ভ কৰিব। সেয়েহে আজি আপুনি আপোনাৰ বন্ধু হিচাপে থকা শত্ৰুসকলক চিনাক্ত কৰিব লাগিব। আপুনি আজি সন্ধিয়া এটা শুভ অনুষ্ঠানত উপস্থিত থাকিব পাৰে। যদি আজি ব্যৱসায় কৰা লোকসকলে আপোনাৰ সংগীক অন্ধভাৱে বিশ্বাস কৰে, ই তেওঁলোকৰ বাবে ক্ষতিকাৰক হ’ব।\nতুলা ৰাশি- আজিৰ দিনটো আপোনাৰ বাবে লাভজনক দিন হ’ব। যদি আপোনাৰ পৈতৃক সম্পত্তিৰ বিবাদ চলি আছে, সিদ্ধান্তটো আজি আপোনাৰ পক্ষত আহিব পাৰে। আজি যদি আপুনি এটা নতুন প্ৰকল্পত কাম কৰা আৰম্ভ কৰে, ই নিশ্চিতভাৱে সম্পূৰ্ণ হ’ব। সন্ধিয়া আপুনি আপোনাৰ চুবুৰীয়াৰ কোনো বিবাদত লিপ্ত হোৱাটো এৰাই চলিব লাগিব।\nবৃশ্চিক ৰাশি- আজিৰ দিনটো আপোনাৰ বাবে এক মধ্যমীয়া ফলপ্ৰসূ দিন হ’ব। আজি যদি আপুনি আপোনাৰ চাকৰি বা ব্যৱসায়ত উদ্ভাৱন কৰিব পাৰে, আপুনি দীৰ্ঘম্যাদী সময়ত ইয়াৰ সম্পূৰ্ণ সুবিধা ল’ব। যদি পৰিয়ালত কোনো কাজিয়া হয়, ই আজি সমাপ্ত হ’ব পাৰে। যি পৰিয়ালৰ পৰিৱেশ শান্তিপূৰ্ণ কৰি ৰাখিব। আজি আপুনি আপোনাৰ ব্যৱসায়ত গোটেই দিনটো সৰু লাভৰ সুযোগ লাভ কৰি থাকিব।\nধনু ৰাশি- আজিৰ দিনটো আপোনাৰ বাবে সাৱধান আৰু সতৰ্ক হোৱাৰ দিন হ’ব। আজি আপুনি আপোনাৰ দৈনন্দিন কামৰ পৰা আঁতৰি যাব আৰু কিছুমান নতুন কামত হাত মিলাব। য’ত আপুনি কিছু লাভালাভ পাব পাৰে। ক্ষুদ্ৰ ব্যৱসায়ীসকলে আজি নগদ ধনৰ অভাৱৰ সন্মুখীন হ’ব পাৰে। আজি আপুনি আপোনাৰ পৰিয়ালৰ এজন সদস্যৰ বাবে কিছু টকাৰ ব্যৱস্থা কৰিব লগীয়া হ’ব পাৰে। যদি আপুনি আজি ব্যৱসায়ত কিছু বিপদাশংকা ল’ব বিচাৰে, ইয়াক সাৱধানে লওক। অন্যথা ভৱিষ্যতে আপোনাৰ কিছু সমস্যা হ’ব পাৰে।\nমকৰ ৰাশি- আজিৰ দিনটো আপোনাৰ বাবে এটা স্বাভাৱিক দিন হ’ব। আজি আপুনি আপোনাৰ দিনটোৰ কাম সম্পূৰ্ণ কৰাৰ লগতে আপোনাৰ স্তব্ধ কামবোৰ সম্পূৰ্ণ কৰিবলৈ যথাসাধ্য চেষ্টা কৰিব। য’ত আপুনি যথেষ্ট সফল হ’ব। যদি আপুনি আপোনাৰ পুত্ৰ আৰু কন্যাৰ শিক্ষাৰ বিষয়ে সিদ্ধান্ত ল’ব লগা হয়, আপুনি আপোনাৰ পত্নীৰ সৈতে আলোচনা কৰিব। আজি আপুনি বিভিন্ন কাম আপোনাৰ হাতলৈ অহাত অধিক উদ্বিগ্ন হ’ব পাৰে। কিন্তু তথাপিও আপুনি আপোনাৰ বুদ্ধিৰে সঠিক সিদ্ধান্ত ল’ব পাৰিব।\nকুম্ভ ৰাশি- আজিৰ দিনটো স্বাস্থ্যৰ বাবে এক কোমল দিন হ’ব পাৰে। সেয়েহে আপুনি সাৱধান হ’ব লাগিব। যদি আপুনি আজি সিদ্ধান্ত লয়, ইয়াক খৰখেদাকৈ নল’ব আৰু সকলোবোৰ চিন্তা কৰি কৰিব। কিছুমান ঋতুগত ৰোগে আপোনাক সন্ধিয়া প্ৰভাৱিত কৰিব পাৰে। সেয়েহে আপোনাৰ আহাৰৰ বিষয়ে অসাৱধান নহ’ব। ব্যৱসায় কৰা লোকসকলে আজি তেওঁলোকৰ লাভালাভ লাভ কৰিব। আপুনি আজি আপোনাৰ সন্তানক এটা নতুন ব্যৱসায় কৰাৰ কথা কবলৈ ভাবিব পাৰে।\nমীন ৰাশি- আজিৰ দিনটো আপোনাৰ বাবে অতি লাভজনক দিন হ’ব। আজি আপুনি সমস্যাত পৰিলেও আপুনি ইয়াৰ পৰা বাহিৰ হ’বলৈ আপোনাৰ বুদ্ধি ব্যৱহাৰ কৰিবলৈ সক্ষম হ’ব। যদি আজি আপোনাৰ কোনো সমস্যা আছে, আপুনি আপোনাৰ মিঠা আচৰণ বজাই ৰাখিব লাগিব। সন্ধিয়া আপুনি আপোনাৰ ঘৰত পূজা-পাঠ আদি কৰিব পাৰে। আজি যদি আপুনি আপোনাৰ ব্যৱসায়ত কোনো বিপদাশংকা লয়, আপুনি নিশ্চিতভাৱে লাভালাভ লাভ কৰিব।\nপৰাজয় স্বীকাৰ কংগ্ৰেছৰ, সংবাদমেল সম্বোধন কৰি কি ক’লে কংগ্ৰেছ সভাপতি ভূপেন বৰাই...?\nমহানগৰীত নাৰী দেহ ব্যৱসায়ৰ ঘাটি উৎখাত! ৯ গৰাকী যুৱতী-মহিলা আৰু ৪ জন যুৱকক গ্ৰেপ্তাৰ...


অসমৰ বুৰঞ্জী-(৬) – Mahabahoo\nHome/Assam News & Articles/অসমৰ বুৰঞ্জী-(৬)\nমূল: সঞ্জয় মিত্ৰ --অনুবাদ: অঞ্জন শৰ্মা\nমোৱামৰীয়া বিদ্ৰোহ মধ্যযুগৰ অসমৰ ইতিহাসৰ এক দীঘলীয়া আৰু ৰক্তাক্ত অধ্যায়। ৰাজশক্তি আৰু জনশক্তিৰ এক বিচিত্ৰ সংঘৰ্ষৰ কাহিনী। ১৫০ বছৰ ধৰি উৎপীড়ন, প্ৰতিৰোধ, গণহত্যা, ৰাজদ্ৰোহ, লুন্ঠন, ধৰ্ষণ চলিছিল। অত্যাচাৰ আৰু প্ৰতি অত্যাচাৰে সীমা পাৰ হৈ গৈছিল। কেতিয়াবা ৰাজশক্তি বলীয়ান হৈ মোৱামৰীয়াক ধ্বংস কৰিছে, কেতিয়াবা আকৌ বিদ্ৰোহীসকলে ৰাজসৈন্যক পৰ্যুদস্ত কৰি ৰাজধানী অধিকাৰ কৰিছে, বিদ্ৰোহী নেতাসকলে ৰাজ্যৰ আসনত অধিষ্ঠিত হৈ স্বয়ং ৰাণীক অংকশায়িনী কৰিছে। অৱশেষত নিজৰ ভিতৰত হৈ থকা খোৱাকামোৰাৰ বাবে মান আৰু ইংৰাজে আহোমৰ ৰাজত্ব ধ্বংস কৰিছে।\nঅসমৰ ইমান বিশাল আৰু দীৰ্ঘস্থায়ী ঘটনাৰ বিৱৰণ অসমৰ বিভিন্ন বুৰঞ্জীত পোৱা যায় আৰু সমসাময়িক দেশী-বিদেশী লেখাতো পোৱা যায়। বেছিভাগ ক্ষেত্ৰতে এই বিৱৰণবোৰ পাৰস্পৰিক ভাৱে পৰিপূৰক আৰু পৰিৱৰ্দ্ধক। ব্যপক বিসংগতি ক’তো নাই। বৰং বিশেষ বিশেষ তথ্য অদ্ভুতভাৱে মিলি যায়।\nসংক্ষেপে ক’বলৈ হ’লে ঘটনাটো এনেধৰণৰ। ষোড়শ শতাব্দীৰ পৰা অসমত শংকৰদেৱৰ প্ৰভাৱত বৈষ্ণবধৰ্মৰ প্ৰচাৰ হয়। বিভিন্ন সম্প্ৰদায় আৰু জাতিৰ মানুহ প্ৰভাৱিত হয়। আৰম্ভণিতে আহোমৰজাসকল – যিসকলে ধৰ্মৰ ক্ষেত্ৰত সিমাধ গোড়া নাছিল, তেওঁলোকে বৈষ্ণৱ মহন্ত আৰু সত্ৰসমূহক প্ৰচুৰ নিষ্কৰ ভূমি দান দি সাহায্য কৰিছিল। যেনে মাজুলী দ্বীপৰ আউনীআটী সত্ৰক প্ৰায় ৬০০০০ বিঘা নিষ্কৰ ভূমি দান কৰিছিল। কালক্ৰমত এই মঠবোৰ, অসমত যিবোৰক সত্ৰ বোলা হয়, নিখাদ ধৰ্মীয় আৰু সামাজিক স্তৰৰ পৰা উৰ্দ্ধলৈ উঠি বৈষয়িক আৰু ৰাজনৈতিক ক্ষেত্ৰতো গুৰুত্বপূৰ্ণ হ’বলৈ ধৰে। তেওলোকেও প্ৰশাসক নিযুক্তি দিবলৈ আৰম্ভ কৰে। ৰাজপুৰুষসকলেও সুকীয়া সুকীয়া সত্ৰত দীক্ষাগ্ৰহণ কৰিবলৈ ধৰে । ইংলেণ্ডৰ ৰজা আৰু চাৰ্চৰ মাজত অষ্টম হেনৰীৰ সময়ত যিধৰণৰ বিবাদ হৈছিল, সেইধৰণৰ বিবাদ অসমতো অনিবাৰ্য হৈ পৰিল। ৰজাসকলৰ কোপদৃষ্টি পৰিল সত্ৰ আৰু সত্ৰাধিকাৰসকলৰ ওপৰত। গদাধৰ সিংহৰ সময়ত (১৬৮১-১৬৯৫ খৃষ্টাব্দ) এই কোপদৃষ্টি বহু বেছি হয়। বহুত সত্ৰ লুন্ঠন কৰা হয়, বিশিষ্ট মহন্তসকলক প্ৰাণদন্ড দিয়া হয়। সত্ৰাধিকাৰসকলে পলাই আত্মগোপন কৰি তৎ নোপোৱা হয়। ক্ষমতা আৰু অৰ্থৰ বাবে হোৱা সংঘাত ক্ৰমশঃ শাক্ত-বৈষ্ণৱৰ ধৰ্মযুদ্ধলৈ পৰিণত হৈ পৰে। যিক্ষেত্ৰত অধিকাংশ প্ৰজা বৈষ্ণৱ, তেনেক্ষেত্ৰত এনে পৰিস্থিতিয়ে যি সমস্যাৰ সৃষ্টি কৰিলে – আশ্বৰ্যান্বিত হৈ লাভ নাই।\nগদাধৰ সিংহৰ পুত্ৰ ৰুদ্ৰসিংহৰ যদিও ইমান প্ৰত্যক্ষ বৈষ্ণৱ-দ্বেষ নাছিল, তথাপিও তেওঁ কূটনীতিৰ দ্বাৰা ব্ৰাহ্মণ আৰু অব্ৰাহ্মণ বৈষ্ণৱসকলৰ মাজত বিভেদ সৃষ্টি কৰিবলৈ চেষ্টা কৰিছিল। তাৰ দ্বাৰা কাম কিমান হৈছিল কোৱা কঠিন, কিন্তু পাৰস্পৰিক অবিশ্বাস আৰু জাতিদ্বেষ বৃদ্ধি হৈ গৈছিল।\nএই পৰ্যন্ত সত্ৰৰ ৰাজনৈতিক আৰু আৰ্থিক অধিকাৰ আৰু ব্ৰাহ্মণত্বৰ মৰ্যদা মুখ্য বিষয় আছিল। ইয়াৰ পিছত সাঙোৰ খালে ধৰ্মান্ধতা। আহোম ৰজাসকলে বহুদিন ধৰি শাক্ত মতবাদৰ ফালে ঢাল খাই আছিল। ৰুদ্ৰ সিংহই ( ৰাজত্বকাল ১৬৯৬-১৭১৪ খৃষ্টাব্দ) নদীয়া জিলাৰ শান্তিপুৰ অঞ্চলৰ গঙ্গা নদীৰ উপত্যকাৰ চিমলা গাওঁ নিৱাসী শাক্ত পন্ডিত কৃষ্ণৰাম ভট্টাচাৰ্য্য ন্যায়বাগীশক আমন্ত্ৰণ কৰি আনি গুৱাহাটীৰ উমানন্দ মন্দিৰৰ দায়িত্ব দিয়ে আৰু প্ৰায় ১০০০০ বিঘা লাখেৰাজ ভূমি দান কৰে। এই ঘটনাটো বেছিভাগ বুৰঞ্জী লেখকেই লক্ষ্য কৰিছিল। কাশীনাথ তামুলী ফুকনে বঙালী পন্ডিতসকলৰ অধিষ্ঠান সম্পৰ্কে তিৰ্যক মন্তব্য কৰি কৈছে, ” এইজনৰ দিনৰ পৰাই বঙালী গান-বাজনাৰ প্ৰৱৰ্তন হয়।” ইংগিত বেছ পৰিষ্কাৰ, বহিৰাগত মত আৰু প্ৰচাৰক – দুয়োটাই সমস্যাৰ কাৰণ হৈ পৰিছে।\nশিৱসিংহই (ৰাজত্ব কাল ১৭১৪-১৭৪৪ খৃষ্টাব্দ) সম্পূৰ্ণৰূপে কৃষ্ণৰামৰ শিষ্যত্ব গ্ৰহণ কৰে আৰু নিজৰ পত্নী ৰাণী ফুলেশ্বৰীকো শাক্তমতে দীক্ষা দিয়ায়। নৱদীক্ষিতৰ উৎসাহ সদায়েই অতি প্ৰৱল। প্ৰাক্তন নৰ্তকী ফুলমতীৰ মূৰ ‘ফুলেশ্বৰী’ হৈ পৰাৰ পিছতেই বোধকৰো কিছু ঘূৰি আছিল, শাক্তধৰ্মৰ নেতৃত্ব বহন কৰি বাৰুকৈয়ে ঘূৰি গ’ল। তেওঁ পোনপটীয়াকৈ সাধাৰণ প্ৰজাৰ ধৰ্মত হস্তক্ষেপ কৰিবলৈ আৰম্ভ কৰিলে। বৈষ্ণৱ মহন্তসকলক বলপূৰ্বক বলিপ্ৰদত্ত পশুৰ তেজৰ ফোঁট কপালত দিবলৈ ধৰিলে। ইয়েই আহোম ৰাজত্বৰ ‘কাল’ হৈ পৰিল। তাৰোপৰি অবিশ্ৰাম গৃহযুদ্ধ চলিয়েই আছিল, যাৰ অন্তিম পৰিণতি মান আৰু বৃটিছৰ আক্ৰমণ আৰু আহোম ৰাজত্বৰ পতন। কাশীনাথে লিখিছে যে ৰজা গৌৰীনাথ সিংহ(১৭৮০-১৭৯৪ খৃষ্টাব্দ)ই “এই সময়ত মোৱামৰীয়া বহুত মাৰিলে”। শ্ৰীনাথ দুৱৰাই বিষয়টো আৰু অধিক মুকলিকৈ কৈছে। কিদৰে নৰ্তকী ফুলমতী বৰকুঁৱৰী ফুলেশ্বৰী (পাটৰাণী) হৈ পৰিল, কিদৰে তেওঁৰ আত্মীয়সকলে উচ্চপদ পালে, কিদৰে তেওঁ ক্ৰমাগত ভাৱে বৈষ্ণৱ-মহন্তসকলক অপমান কৰি থাকিল বা নতুনকৈ মৃতকক সমাধি দিয়াৰ সলনি দাহ কৰা প্ৰথা প্ৰচলন কৰিলে, ইত্যাদি কথা মুকলিকৈ কৈছে। ধৰ্মীয় নিৰ্যাতন বৃদ্ধি পোৱাৰ বিষয়ে হৰকান্ত বৰুৱা সদৰামিনৰ বুৰঞ্জীতো বিশেষভাৱে উল্লেখ আছে। শ্ৰীনাথ বৰবৰুৱাই ব্যপক গৃহযুদ্ধৰ বিসয়ে বহুত লিখিছে। কিদৰে গৃহযুদ্ধ আৰম্ভ হ’ল, কিদৰে বাঢ়ি গ’ল, ইত্যাদি। কিদৰে দুয়োপক্ষই অশেষ অত্যাচাৰত লিপ্ত হ’ল। কিদৰে অতি শীঘ্ৰেই আদৰ্শবাদী মোৱামৰীয়া একেবাৰে ভোগলিপ্সু ৰাজদ্ৰোহীলৈ ৰূপান্তৰিত হ’ল আৰু কষ্টাৰ্জিত ৰাজ্যৰ পৰা বঞ্চিত হ’ল। বুৰঞ্জীৰ মতে প্ৰায় ৭০০০০০ মানুহৰ মৃত্যু হৈছিল। তৎকালীন জনসংখ্যাৰ (২৪-২৫ লাখ) প্ৰায় এক-তৃতীয়াংশ। ফলত বৃটিছসকলে যেতিয়া অসম দখল কৰে, তেতিয়া প্ৰায়বোৰ অঞ্চলেই জনমানৱশূণ্য। মণিৰাম বৰুৱাৰ ভাষাত, “পানী খোৱাৰ যোগ্য হৈ থকা নাছিল, পথেৰে খোজ কাঢ়িব পৰা অৱস্হা নাছিল, চাৰিওফালে মাথোন পচা-গলা মৃতদেহ, অৰ্ধেক দেশ মনুষ্যহীন”।\nআহোম শাসনৰ শেষ পৰ্যায়ত এই কৰুণ পৰিণতি আৰু তাৰে আগৰ সময়ছোৱাত ক্ৰমাগত অৱক্ষয় – অসমৰ বুৰঞ্জী সমূহত এই দুই ধাৰা অতি স্পষ্টভাৱে ফুটি উঠিছে। অসমৰ বাহিৰৰ অইন স্থানীয় ইতিহাসৰ ক্ষেত্ৰত যেতিয়া দেখা যায় বাস্তৱ ঘটনা বহুত সময়ত নিৰ্লজ্জ তোষামোদেৰে ঢাকি পেলোৱা হৈছে আৰু যিবোৰ ইতিহাসত এইধৰণৰ অন্তৰ্মুখী চিন্তা-ভাৱনাৰ অভাৱ লক্ষণীয়; তেনে ক্ষেত্ৰত অসম বুৰঞ্জী বিৰল ব্যতিক্ৰম। ভাৰতৰ সকলো অংশৰ বিভিন্ন ৰাজবংশৰ উত্থান-পতনৰ অনেক নিদৰ্শন আছে, কিন্তু অংশগ্ৰহণকাৰী বা প্ৰত্যক্ষদৰ্শীৰ বাস্তৱধৰ্মী আত্মদৰ্শন বোধহয় ক’তোৱেই নাই।\nসেইবাবেই অসমৰ বুৰঞ্জীসমূহ অনন্য।\n1. A History of Revenue Administration in Assam (1228-1826)\n2. The History of Medieval Assam\n3. Tungkhugia Buranji\n4. A Comprehensive History of Assam\n5. Assam Buranji\n6. Cultural Pasts- Essays in Early Indian History


bollywood-viral-video-anushka-sharmas-audition-for-aamir-khans-3-idiots-skd– News18 Assam\nAnushka Sharma's Audition : ‘থ্ৰী ইডিয়টছ’ৰ বাবে অনুষ্কা শৰ্মাই কিদৰে দিছিল অডিচন, চাওক ভিডিঅ’\nUpdated:April 30, 2021, 10:38 AM IST\n২০০৯ চনত মুক্তি পাইছিল ‘থ্ৰী ইডিটছ’। কিন্তু ছবিখনত সুযোগ নাপালে অনুষ্কাই।\nLast Updated: April 30, 2021, 10:38 AM IST\nতেওঁ অনুষ্কা শৰ্মা (Anushka Sharma)। তাতে কি হ’ল? বলীউদত কাম পাবলৈ নায়ক–নায়িকাসকলৰ মাজত চলে প্ৰতিদ্বন্দ্বিতা। এখন বিগ বাজেটৰ ছবি পাবলৈ বহু কষ্ট কৰিবলগীয়া হয়। সেয়া লাগিলে যিমান ডাঙৰ তাৰকাই নহওক কিয়। ঠিক সেইদৰেই আমিৰ খানৰ ‘থ্ৰী ইডিয়টছ’ (3 Idiots) ছবিৰ বাবে অডিচন দিছিল অনুষ্কা শৰ্মাই।\n২০০৯ চনত মুক্তি পাইছিল ‘থ্ৰী ইডিটছ’। কিন্তু ছবিখনত সুযোগ নাপালে অনুষ্কাই। আমিৰ খানৰ বিপৰীতে দেখা গৈছিল কৰিনা কাপুৰক। এই অডিচনৰ পাঁচ বছৰ পিছত অৱশেষত ৰাজকুমাৰ হিৰানী আৰু আমিৰৰ সৈতে কাম কৰাৰ সুযোগ আহে অনুষ্কালৈ। ‘পিকে’ ছবিখনত অভিনয়ৰ সুযোগ লাভ কৰে অনুষ্কাই। কেনেকুৱা আছিল ‘থ্ৰী ইডিয়টছ’ৰ বাবে অনুষ্কাই দিয়া সেই অডিচন? সম্প্ৰতি ভাইৰেল হৈছে সেই ভিডিঅ’।\nভিডিঅ’ত দেখা গৈছে সেউজীয়া ৰঙৰ এটা টি–ছাৰ্ট পিন্ধি কেমেৰাৰ সন্মুখত ‘মুন্নাভাই এমবিবিএছ’ ছবিৰ সংলাপ কৈছে অনুষ্কাই। অনুষ্কা শৰ্মাৰ এটা ফেন পেজে এই ভিডিঅ’টো শ্বেয়াৰ কৰিছে।\nকিন্তু চেতন ভগতে লিখা ‘ফাইভ পইণ্ট ছামৱান : হোৱাট নট টু ডু এট আইআইটি’ গল্পৰ আধাৰত নিৰ্মিত ‘থ্ৰী ইডিয়টছ’ ছবিত সুযোগ পোৱা নাছিল অনুষ্কাই। পিছত সেই সুযোগ আহিছিল ৫ বছৰ পিছত। ছুপাৰ ডুপাৰ হিট ‘পিকে’ ছবিত অভিনয় কৰাৰ সুযোগ পায় অনুষ্কাই।\nFirst published: April 30, 2021, 10:38 AM IST